Contract de lucrări

Nr.______________data_______________

În temeiul Legii nr. 98/2016 privind achiziţiile publice, cu modificările și completările ulterioare şi ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică / acordului-cadru din Legea nr. 98/2016 privind achiziţiile publice, cu modificările și completările ulterioare, s-a încheiat prezentul contract de lucrări, între

RNP ROMSILVA – ADMINISTRAȚIA PARCULUI NATURAL GRĂDIȘTEA MUNCELULUI – CIOCLOVINA RA, cu sediul  în Aleea Parcului nr. 21, localitatea Deva, jud. Hunedoara,  telefon +40254/211569 , fax 0377880189,  cod fiscal …………., cont trezorerie …………………………deschis la Trezoreria ………, în calitate de Achizitor, reprezentat prin Bogdan-Daniel LUȚ, Director, pe de o parte  

și 
……………., cu sediul în …………….., str. ……………., nr…………..,  telefon/fax. ………………….. înmatriculată la Registrul Comerţului sub nr. J…/…/….., cod fiscal RO………………., cont ………………………… deschis la ………….., reprezentată prin ……………………., funcţia de …………………., în calitate de Executant, pe de altă parte,denumite, în continuare, împreună, "Părțile".
1. Definiții

1.1. În prezentul contract, următorii termeni vor fi interpretați astfel:

(a) Achizitor și Executant - Părțile, așa cum sunt acestea numite în prezentul contract;

Achizitor: RNP ROMSILVA – ADMINISTRAȚIA PARCULUI NATURAL GRĂDIȘTEA MUNCELULUI – CIOCLOVINA RA
Executant: operatorul economic, persoană juridică ce a încheiat un contract de execuție de lucrări, ca urmare a derulării unei proceduri de atribuire; 

(b) Act adițional - document prin care se modifică termenii și condițiile prezentului contract de achiziție publică de produse, în condițiile Legii nr. 98/2016 privind achizițiile publice;

(c) Cazul fortuit – Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.

(d) Cesiune - înțelegere scrisă prin care Executantul transferă unei terțe părți, în condițiile Legii nr. 98/2016, respectiv Legii nr. 99/2016, drepturile și/sau obligațiile deținute prin contract sau parte din acestea;

(e) Conflict de interese - orice situație influențând capacitatea Executantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Achizitorului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Executantului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Executantului, în condițiile Legii nr. 98/2016;

(f) Contract - prezentul contract de achiziție publică de lucrări care are ca obiect prestarea de servicii de proiectare  și execuția de lucrări, cu titlu oneros, asimilat, potrivit Legii, actului administrativ, încheiat în scris, între Achizitor și Executant;

(g) Contract de Subcontractare - acordul încheiat în scris între Executant și un terț ce dobândește calitatea de Subcontractant, în condițiile Legii nr. 98/2016, prin care Executantul subcontractează Subcontractantului partea din Contract în conformitate cu prevederile contractului;

(h) Despăgubire - suma, neprevăzută expres în contractul, care este acordată de către instanța de judecată ca despăgubire plătibilă Părții prejudiciate în urma încălcării prevederilor contractului de către cealaltă Parte;

(i) Dispoziție - document scris(ă) emis(ă) de Achizitor în executarea contractului și cu respectarea prevederilor acestuia, în limitele Legii nr. 98/2016și a normelor de aplicare a acesteia;

(j) Documentele Achizitorului - toate și fiecare dintre documentele necesare în mod direct sau implicit prin natura serviciilor și lucrărilor care fac obiectul contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de Achizitor și necesare Executantului în vederea realizării obiectului contractului;

(k) Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;

(l) Întârziere - orice eșec al Executantului sau al Achizitorului de a executa orice obligații contractuale în termenul convenit;

(m) Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;

(n) Lucrări -  Lucrările Permanente și/sau Lucrările Provizorii necesar a fi executate de către Antreprenor potrivit prevederilor Contractului, inclusiv Echipamentele și Documentele Antreprenorului (lucrări provizorii), respectiv toate lucrările provizorii de orice tip (altele decât Utilajele Antreprenorului), necesare pentru execuția și terminarea Lucrărilor Permanente și remedierea oricăror defecțiuni (lucrări provizorii);

(o) Lună - luna calendaristică (12 luni/an);

(p) Mijloace electronice de comunicare în cadrul contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul contractului;

(q) Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul contract și/sau de Legea aplicabilă și/sau care fac rezultatele execuției lucrărilor necorespunzătoare scopurilor acestora, astfel cum sunt prevăzute în prezentul contract și/sau de Legea aplicabilă precum și orice abatere de la cerințele și de la obiectivele stabilite în caietul de sarcini. Neconformitățile includ atât viciile aparente, cât și viciile ascunse ale lucrărilor care fac obiectul prezentului contract;

(r) Ofertă - actul juridic prin care Executantul și-a manifestat voința de a se angaja, din punct de vedere juridic, în acest contract de achiziție publică de lucrări, care cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire;

(s) Ordin administrativ de începere a contractului - ordinul emis de către Achizitor și adresat Executantului pentru începerea derulării contractului
(t) Penalitate – suma de bani stabilită procentual în contract ca fiind plătibilă de către una dintre Părțile Executante către cealaltă Parte în caz de neîndeplinire a obligațiilor din contract, în caz de neîndeplinire a unei părți a contractului sau de îndeplinire cu întârziere a obligațiilor, astfel cum s-a stabilit prin Documentele Contractului;

(u) Personal - persoanele desemnate de către Executant sau de către oricare dintre Subcontractanți pentru îndeplinirea contractului;

(v) Prețul contractului - Prețul plătibil Executantului de către Achizitor, în baza și în conformitate cu prevederile contractului, a ofertei Executantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin contract;

(w) Prejudiciu – paguba produsă Achizitorului de către Executant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;

(x) Proces Verbal de Recepție a Lucrărilor -  procesul verbal întocmit și semnat în conformitate cu legislația națională, de către comisia de recepție numită de Achizitor

(y) Recepția - reprezintă operațiunea prin care Achizitorîși exprimă acceptarea față de serviciile de proiectare și lucrările executate în cadrul contractului de achiziție publică și pe baza căreia efectuează plata;

(z) Rezultat/Rezultate - oricare și toate informațiile, documentele, rapoartele colectate și/sau pregătite de Executant ca urmare a Produselor furnizate astfel cum sunt acestea descrise în Caietul de Sarcini;

(aa) Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;

(ab) Subcontractant - orice operator economic care nu este parte a acestui contract și care execută și/sau furnizează anumite părți ori elemente ale contractului ori îndeplinește activități care fac parte din obiectul contractului, răspunzând în fața Executantului pentru organizarea și derularea tuturor etapelor necesare în acest scop;

(ac) Termen - intervalul de timp în care Părțile trebuie să-și îndeplinească obligațiile, astfel cum este stabilit prin contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Achizitorului nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

(ad) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

2. Interpretare

2.1-În prezentul contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

2.2-În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.

Clauze obligatorii

3. Obiectul contractului

3.1 Obiectul prezentului contract îl reprezintă „Lucrări privind Refacerea condițiilor de habitate acvatice pentru speciile de herpetofaună” în cadrul proiectului „Managementul eficient al Parcului Natural Grădiștea Muncelului-Cioclovina și al ariilor naturale protejate suprapuse prin implementarea planului de management”, cod SMIS 338585
4. Prețul Contractului 

4.1 Achizitorul se obligă să plătească Executantului prețul total convenit prin prezentul contract pentru achiziția publică în sumă de ……………. LEI, la care se adaugă TVA, conform prevederilor legale, din care: 

• Lucrari ………… lei 

• Servicii ………….lei
4.2 Ajustarea preţului contractului :
Ajustarea prețului se poate realiza exclusiv în limitele și cu îndeplinirea condițiilor prevăzute în art. 221 și 222^2 din Legea nr. 98/2016, cu respectarea prev. art. 1-8 din OUG nr. 47 din 14 aprilie 2022. 

(1) În temeiul art. 221 alin. (1) lit. a) și art. 222^2 din Legea nr. 98/2016, părțile stabilesc prezentul mecanism de ajustare (revizuire) a prețului. Ajustarea nu se aplică automat, ci numai la cererea scrisă a Contractantului, formulată în condițiile prezentului articol. 

(2) Contractantul poate solicita ajustarea exclusiv pentru lucrările executate după împlinirea a 6 (șase) luni de la Data de începere a lucrărilor (conform Ordinului de începere/Contract). 

(3) Ajustarea se bazează pe Indicele de cost în construcții – total, publicat de Institutul Național de Statistică (INS). Dacă INS modifică denumirea/seria/formatul de publicare, se utilizează indicatorul INS echivalent care asigură continuitatea metodologică. 

(4) Cererea de ajustare este admisibilă numai dacă: 

a) se referă la lucrări efectiv executate și acceptate la plată (situații de lucrări); 

b) este fundamentată pe variația indicelui INS menționat la alin. (3); 

c) include fișa de calcul (I₀, Iₙ, coeficient, valoarea ajustării) și indicii INS utilizați. 

(5) Cererea se depune cel târziu odată cu situația de lucrări pentru care se solicită ajustarea. Cererile depuse ulterior pentru perioade deja decontate nu se acceptă. 

(6) Definiții: 

•
 Aₙ = coeficientul de ajustare aplicabil situației de lucrări aferente lunii/etapei „n”; 

• 
Iₙ = valoarea indicelui INS aplicabilă datei cu 60 de zile înainte de ultima zi a lunii „n” (sau, dacă decontarea nu este lunară, 60 de zile înainte de data situației de lucrări aferente etapei „n”); 

• 
I₀ = valoarea indicelui INS aplicabilă datei cu 30 de zile înainte de termenul-limită de depunere a ofertelor; în lipsa unui asemenea termen, data semnării Contractului. 

(7) Formula de ajustare: Aₙ = Iₙ / I₀. 

Valoarea ajustării se aplică exclusiv asupra valorii lucrărilor executate și acceptate la plată aferente perioadei/etapei „n”, evidențiată distinct în situația de lucrări, astfel: 

• 
valoare de bază lucrări (Vₙ); 

• 
coeficient Aₙ; 

• 
valoare ajustată: Vₙ,aj = Vₙ × Aₙ; 

•
 diferență ajustare: Vₙ × (Aₙ − 1). 

(8) Beneficiarul verifică indicii INS și corectitudinea calculelor din fișa de ajustare. Ajustarea se aplică prin însușirea situației de lucrări; orice neacceptare (totală/parțială) se comunică motivat, indicând elementele de calcul neconforme. 

(9) Ajustarea nu se aplică penalităților, daunelor, lucrărilor respinse la recepție, cheltuielilor neeligibile și altor sume care nu reprezintă lucrări efectiv executate și acceptate la plată. 

(10) În urma ajustării, prețul nu poate să depășească valoarea alocată de către Autoritatea contractantă prin planul de achiziții pentru componenta care face obiectul prezentei achiziții, urmând să se încadreze în limitele valorii maxime prevăzută în bugetul proiectului pentru activitatea vizată.
5. Durata contractului

5.1 Durata prezentului contract este de 6 de luni începând de la data emiterii Ordinului începere al execuției contractului și cuprinde durata de execuție a lucrărilor și durata de recepție.
6. Plăţi şi modalitatea de plată    

6.1 Plățile se vor face pe baza facturilor emise de către Executant după aprobarea situațiilor de lucrări parțiale/intermediare/finală de către achizitor. Executantul va emite factură pentru lucrările executate în conformitate cu Centralizatorul de prețuri, după semnarea procesului verbal de recepție.

6.2 Plăţile parţiale/intermediare trebuie să fie făcute, la cererea executantului (antreprenorului), la valoarea lucrărilor executate conform contractului. Lucrările executate trebuie să fie dovedite ca atare printr-o situaţie de lucrări parțială/intermediară.

6.3 Plata facturii finale se va face imediat după verificarea şi acceptarea situaţiei de plată definitive de către achizitor. Dacă verificarea se prelungeşte din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită imediat.

6.4 Plata se va face în lei, în contul deschis la unitatea bancară notificată de către Executant, Achizitorului / menționată în prezentul contract.

6.5 Termenul de plată este de maxim 45 de zile de la data primirii facturii indiferent de modul de transmitere/primire a acesteia (în original sau prin mijloace electronice).

6.6 Dacă factura are elemente greșite și/sau greșeli de calcul identificate de Beneficiarul, și sunt necesare revizuiri, clarificări suplimentare sau alte documente suport din partea Prestatorului, termenul de 45 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

6.7 Executantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora. Sumele încasate în plus, cât și foloasele necuvenite aferente acestora (pe perioada de la încasare până la constatarea lor), vor fi stabilite în urma verificărilor executate de către Organele de Control Intern ale Prestatorului sau alte Organisme de control abilitate de lege.

6.8 Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului.

6.9 Organizarea de santier se plateste 70% cand e realizata, la inceputul contractului si 30% la finalul contractului (Dupa desfintarea organizarii de santier).

7. Documentele contractului

7.1 Documentele, parte integrantă din contract, sunt:

a) caietul de sarcini cu anexele aferente, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare; 

b) oferta, respectiv propunerea tehnică şi propunerea financiară, inclusiv clarificările din perioada de evaluare; 

c) graficul de plăți– anexa 1; 

d) angajamentul ferm de susţinere din partea unui terţ, dacă este cazul; 

e) acordul de asociere, dacă este cazul; 

f) contractul/contractele de subcontractare, dacă este cazul; 

g) garanţia de bună execuţie.

8. Ordinea de precedență 

8.1 În cazul oricărei contradicții între documentele prevăzute la pct. 7, prevederile acestora vor fi aplicate în ordinea de precedență stabilită conform succesiunii documentelor enumerate mai sus.

8.2 În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.

9. Comunicarea între părți

9.1 Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

9.2 Comunicările între Părți se pot face și prin fax sau e-mail, cu condiția confirmării în scris a primirii comunicării.

9.3 În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

9.4 Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul contractului, este realizat și transmis, în scris, într-o formă ce poate fi citită, reprodusă și înregistrată.

9.5 Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa/adresele menționate în contract.

9.6 Orice comunicare făcută de una dintre Părți va fi considerată primită:

(1) la momentul înmânării, dacă este depusă personal de către una dintre Părți,

(2) la momentul primirii de către destinatar, în cazul trimiterii prin scrisoare recomandată cu confirmare de primire,

(3) la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

9.7 Părțile se declară de acord că nerespectarea cerințelor referitoare la modalitatea de comunicare stabilite în prezentul contract să fie sancționată cu inopozabilitatea respectivei comunicări.

9.8 În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba contractului și nu vor fi reținute sau întârziate în mod nejustificat.

9.9 Nicio modificare a datelor de contact prevăzute în prezentul contract nu este opozabilă celeilalte Părți, decât în cazul în care a fost notificată în prealabil.

10. Obligaţiile principale ale Executantului  

10.1- (1) Executantul are obligaţia de a executa şi finaliza lucrările precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract.  

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele, utilajele şi toate celelalte obiecte, fie de natură provizorie, fie definitive, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din contract.  

10.2 Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii. 

10.3 Executantul este responsabil de trasarea și poziționarea corectă a lucrărilor faţă de reperele date de achizitor precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

10.4 Pe parcursul execuţiei lucrărilor şi a remedierii viciilor ascunse, Executantul are obligaţia:

i) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

ii) de a procura şi de a întreţine pe cheltuiala sa toate dispozitivele necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor; 

iii) de a lua toate măsurile rezonabil necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

10.5 Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă de la data primirii ordinului de începere a lucrării până la data semnării procesului verbal de recepţie a lucrării. 

10.6-(1) Pe parcursul execuţiei lucrărilor şi a remedierii viciilor ascunse, Executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:


a) confortul riveranilor, sau


b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine Executantului.

10.7 Executantul se obligă de a despăgubi achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătura cu execuţia lucrărilor sau încorporate în acestea; şi

ii) daune-interese, costuri, taxe şi cheltuieli de orice natură, aferente.

11.Obligațiile Executantului cu privire la executia contractului

i. asigurarea planificării resurselor în raport cu graficul estimat pentru derularea contractului și prezentat în cadrul acestui document;

ii. îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante, precum și cu deplina înțelegere a complexității legate de derularea cu succes a contractului, astfel încât să se asigure îndeplinirea obiectivelor stabilit;

iii. asigurarea valabilității tuturor autorizațiilor și certificatelor (atât pentru organizația sa, cât și pentru personalul/echipamentul propus pentru realizarea lucrărilor), care sunt necesare (conform legislației în vigoare) pentru realizarea lucrărilor;

iv. asigurarea unui anumit grad de flexibilitate în realizarea lucrărilor, în funcție de necesitățile obiective ale autorității contractante la orice moment în derularea contractului;

v. prezentarea rezultatelor în formatul/formatele care să respecte cerințele autorității contractante;

vi. colaborarea cu personalul autorității contractante alocat pentru activitatea din proiect MA.4 Refacerea conditiilor de habitate acvatice pentru speciile de herpetofauna, conform contractului;

vii. va  asigura disponibilitatea informaţiilor şi documentelor referitoare la proiect cu ocazia misiunilor de control desfăşurate de AM /OI, sau de alte structuri cu competenţe în controlul şi recuperarea debitelor aferente fondurilor comunitare şi /sau fondurile publice naţionale aferente acestora, după caz.

12. Obligaţiile principale ale Achizitorului

12.1 - Achizitorul are obligaţia de a pune la dispoziţia Executantului, a tuturor informațiilor disponibile pentru obținerea rezultatelor așteptate, cum ar fi: date de intrare, raportări, situații specifice; proiectul tehnic de execuție autorizat, locațiile lucrărilor/ coordonate GPS, autorizația de construire.
12.2 - Achizitorul va desemna echipele implicate și responsabile cu interacțiunea și suportul oferit contractantului;

12.3 - Achizitorul va asigura toate resursele care sunt în sarcina sa pentru buna derulare a contractului.

12.4 - Achizitorul este pe deplin responsabil de exactitatea oricăror  informaţii furnizate Executantului precum şi pentru dispoziţiile şi livrările sale.

12.5 - Achizitorul nu va fi responsabil pentru nici un fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui terţ prin activitatea Executantului, acesta fiind unic responsabil pentru astfel de daune.

12.6 Sa urmareasca executarea contractului/indeplinirea etapelor prevazute in contract.

13.  Sancţiuni pentru neîndeplinirea culpabilă a obligaţiilor 

13.1 În cazul în care, Executantul nu își îndeplinește la termen obligațiile asumate prin contract sau le îndeplinește necorespunzător, atunci Achzitorulare dreptul să pretindă penalităţi contractuale în cuantum de 0,1%, din valoarea contractului rămasă de executat, pentru fiecare zi de întârziere. Prezenta clauză nu exclude opţiunea achizitorului de reziliere a contractului din culpa Executantului conform prezentului contract sau aplicarea de alte sancţiuni contractuale.

13.2 În cazul în care Achizitorul, din vina sa exclusivă, nu își îndeplinește obligația de plată a facturii în termen de 45 de zile de la primirea acesteia, Executantul este îndreptăţit să perceapă penalităţi în cuantum de 0,1% pe zi de întarziere, din plata neefectuată.
13.3 Pact comisoriu: Nerespectarea de către Executant a cel puţin unui termen de execuție prevăzut în derularea acestui contract precum şi neîndeplinirea de către Executant a clauzelor privind asigurările/garanțiile, dă dreptul Achizitorului de a rezilia de drept contractul din culpa exclusivă a Executantului. 

Rezilierea este subordonată punerii în întârziere a Executantului prin simplă notificare scrisă. În notificare se va arăta lucrarea, etapa lucrării sau condiţia a cărui termen nu a fost respectat şi se poate indica perioada de remediere a întârzierii, conform liberei opţiuni a Achizitorului. În cazul în care în notificare nu se indică o perioadă de remediere precum şi în cazul în care se indică o perioadă de remediere a întârzierii prin notificare şi aceasta nu este respectată, operează deplin pactul comisoriu, contractul fiind reziliat de drept din culpa exclusivă a Executantului. Rezilierea va fi dispusă prin simplă notificare transmisă Executantului de către Achizitor, fără altă punere in întârziere şi fără intervenţia instanţei de judecată sau a altor organe jurisdicționale. 

În caz de nerecepţionare a notificării din motive de acţiune sau inacţiune a Executantului, rezilierea intervine în termen de 5 zile de la emiterea notificării. Daunele contractuale se aplică în mod corespunzător contractului pentru clauză de reziliere din culpa Executantului. 

13.4 Rezilierea unilaterală: În cazul în care Executantul nu respectă oricare din obligaţiile sale contractuale, Achizitorul are dreptul la rezilierea contractului precum şi la daune interese cuantificate conform contractului. Rezilierea va fi declarată prin simplă notificare scrisă adresată de Achizitor către Executant şi este considerată din culpa exclusivă a Executantului. În caz de nerecepţionare a notificării din motive de acţiune sau inacţiune a Executantului, rezilierea intervine în termen de 5 zile de la emiterea notificării. Daunele contractuale se aplică în mod corespunzător. 

13.5-(1) În caz de intervenire a rezilierii sau a desfiinţării sub orice formă a contractului din culpa Executantului, acesta datorează Achizitorului daune interese contractuale cuantificate la valoare egală cu valoarea contractuală nerealizată de către Executant. Prezenta clauză nu exclude obligarea Executantului, suplimentar, la alte daune interese generate de neexecutarea conformă a contractului de către acesta şi alte sancţiuni contractuale sau de drept comun. 

(2) Daunele interese vor fi comunicate Executantului prin simplă notificare, acestea devenind executorii şi scadente la recepţionarea notificării sau, în caz de nerecepţionare a notificării din motive de acţiune sau inacţiune a Executantului, în termen de 5 zile de la emiterea notificării.
Clauze specifice

14. Garanţia de bună execuţie a contractului

14.1 Garanţia de bună execuţie se va constitui în cuantum de 10% din valoarea contractului, fără TVA, în termen de 5 zile lucrătoare de la data semnării contractului de către ambele părți. 

Garanția de bună execuție se va constitui prin una dintre următoarele modalități: 

14.2 Executantul se obligă să constituie garanţia de bună execuţie a contractului în cuantum de 10 % din prețul contractului fără TVA, adică  …………… lei, în termen de 5 zile lucrătoare de la semnarea contractului de ambele părți. Acest termen poate fi prelungit la solicitarea justificată a contractantului, fără a depăși 15 zile de la data semnării contractului de ambele părți. 

Garanția de bună execuție se va putea constitui prin una din următoarele modalități: 

a)virament bancar; 

b)instrumente de garantare emise în condiţiile legii astfel: 

(i)scrisori de garanţie emise de instituţii de credit bancare din România sau din alt stat; 

(ii)scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA; 

(iii)asigurări de garanţii emise: 

- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz; 

- fie de societăţi de asigurare din state terţe prin sucursale autorizate în România de către Autoritatea de Supraveghere Financiară; 

c)reţineri succesive din sumele datorate pentru facturi parţiale. În această situație, Executantul are obligaţia de a deschide un cont de disponibil la dispoziţia Achizitorului la unitatea Trezoreriei Statului din cadrul organului fiscal competent în administrarea acestuia. Suma iniţială care se depune de către Executant în contul de disponibil nu trebuie să fie mai mică de 0,5% din preţul contractului fără TVA. Pe parcursul îndeplinirii contractului, Achizitorul urmează să alimenteze contul de disponibil prin reţineri succesive din sumele datorate şi cuvenite furnizorului până la concurenţa sumei stabilite drept garanţie de bună execuţie; 

14.3 Beneficiarul are dreptul de a emite pretenții asupra garanției de bună execuție în condițiile prevăzute la art. 41 din HG nr. 395/2016. 

(Modalitatea de constituire a garanției se va stabili la semnarea contractului.) 
14.4 Achizitorul se obligă să emită ordinul de începere a contractului numai după ce executantul a făcut dovada constituirii garanţiei de bună execuţie. 

14.5 Achizitorul are dreptul de a emite pretenţii asupra garanţiei de bună execuţie şi de a reţine sume din aceasta, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate precum şi sumele care au fost reţinute pentru dezdăunare. Notificarea devine executorie la recepţionare sau, în caz de nerecepţionare a notificării din motive de acţiune sau inacţiune a executantului, în termen de 5 zile de la emiterea notificării. 

14.6 Achizitorul are obligaţia de a elibera/restitui garanţia de bună execuţie după cum urmează: 

a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim; 

b) restul de 30% din valoarea garantiei, pe baza procesului – verbal de receptie finala, care coincide cu receptia la terminarea lucrarilor.
15. Începerea şi execuţia lucrărilor

15.1- (1) Executantul are obligaţia de a începe lucrările în timpul cel mai scurt posibil de la primirea ordinului de începere a lucrărilor din partea achizitorului.

 (2) Executantul trebuie să notifice achizitorului data începerii efective a lucrărilor. 

15.2 - (1) Lucrările trebuie să fie terminate în termenul stabilit în prezentul contract.

 (2) În cazul în care Executantul întârzie începerea lucrărilor, terminarea pregătirilor, achizitorul este îndreptăţit să-i fixeze Executantului un termen până la care activitatea să intre în normal şi, opţional, să îl avertizeze că, în cazul neconformării, la expirarea termenului stabilit devin incidente clauzele de reziliere din culpa exclusivă a Executantului, clauze care se vor aplica în mod corespunzător.

15.3-(1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile Executante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea Executantului şi, dacă este cazul, altă persoană fizică sau juridică atestată potrivit legii, din partea achizitorului.

(2) Executantul are obligaţia de a asigura accesul reprezentantului achizitorului la locul de muncă şi oriunde îşi desfăşoară activităţile legate de îndeplinirea obligaţiilor asumate prin contract.

15.4 Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor.

16. Întârzierea şi sistarea lucrărilor

16.1 În cazul în care, pe parcursul lucrărilor, intervin următoarele elemente: 

i) volumul sau natura lucrărilor neprevăzute este deosebit de cronofag; sau

ii) condiţiile climaterice sunt  excepţional de nefavorabile; sau

iii) oricare alt motiv de întârziere care nu se datorează Executantului şi nu a survenit prin încălcarea contractului de către acesta; 

Executantul se poate adresa Achizitorului cu o cerere de prelungire unor termene de execuţie a lucrărilor sau a oricărei părţi a acestora. Decizia finală aparţine Achizitorului, acesta putând accepta solicitarea Executantului sau, după caz, să pună în aplicare clauzele contractuale sancţionatorii.  

17. Finalizarea lucrărilor

17.1 Ansamblul lucrărilor sau, dacă este cazul, oricare parte a lor, trebuie finalizat în termenul convenit, termen care se calculează de la data începerii lucrărilor.

17.2-(1) La finalizarea lucrărilor, Executantul are obligaţia de a notifica achizitorul că sunt îndeplinite condiţiile de recepţie solicitând acestuia convocarea comisiei de recepţie.

(2Achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate Executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a Executantului, Achizitorul va convoca comisia de recepţie.

17.3 Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, Achizitorul are dreptul de a aproba sau de a respinge recepţia. 

18. Perioada de garanţie acordată lucrărilor

18.1 Lucrările care fac obiectul contractului nu au o perioadă de garanție.
19. Remedieri pe cheltuiala Executantului

19.1 În cazul în care Executantul nu execută lucrările prevăzute in contract, achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la Executant sau reţinute din sumele cuvenite acestuia. Aceste cheltuieli se asimilează daunelor contractuale, Achizitorul fiind îndrituit să le constatate şi să le recupereze coonform contractului. 

20. Modificarea contractului, clauze de revizuire

20.1 Pe durata perioadei de valabilitate a contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al contractului, în limitele dispozițiilor prevăzute de actele normative în vigoare.

20.2 Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Executantul a fost declarat câștigător în cadrul procedurii de atribuire.

20.3 Partea care propune modificarea contractului are obligația de a transmite celeilalte Părți propunerea de modificare a contractului cu respectarea clauzelor prevăzute la pct. 9 Comunicarea între Părți cu cel puțin 5 zile înainte de data la care se consideră că modificarea ar trebui să producă efecte.

20.4 Modificarea va produce efecte doar dacă părțile au convenit asupra acestui aspect prin semnarea unui act adițional. Acceptarea modificării poate rezulta și din faptul executării acesteia de către ambele părți.

20.5 Revizuirea prezentului contract se realizează ca urmare a evaluării activităților, rezultatelor și performanțelor Executantului în cadrul contractului. Modificarea contractului prin revizuire intervine cu scopul atingerii obiectului contractului.

20.6 Clauzele de modificare a contractului se pot referi, fără a se limita la:

(i) Variații ale activităților din contract necesare în scopul îndeplinirii obiectului contractului (diferențele dintre cantitățile estimate inițial (în contract) și cele real executate, fără modificarea caietului de sarcini);

(ii) Necesitatea extinderii duratei de prestare a serviciilor de proiecare și/sau de execuție a lucrărilor.

21. Subcontractanţi şi terţi susţinători 
21.1. Executantul  are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu Achizitorul.

21.2-(1) Executantul are obligaţia de a prezenta, la încheierea contractului, toate contractele încheiate cu subcontractanţii desemnaţi. 

(2) Lista subcontractanţilor, cu datele de recunoaştere ale acestora, precum şi contractele încheiate cu aceştia se constituie anexe la contract.

 (3) Atunci cand se introduc noi subcontractanți este obligatorie furnizarea către Achizitor a contractelor încheiate de către Executant cu subcontractanții nominalizați în ofertă sau declarați ulterior, astfel încât, activitățile ce revin acestora, precum și sumele aferente prestațiilor, să fie cuprinse în Contract, devenind anexe ale acestuia. Ele trebuie să cuprindă obligatoriu, însă fără a se limita: denumirea subcontractanților, reprezentanții legali ai noilor subcontractanți, datele de contact, activitățile ce urmează a fi subcontractate, valoarea aferentă prestațiilor acestora, opțiunea de a fi plătiți direct de către Achizitor, opțiunea de cesionare a contractului în favoarea Achizitorului (dacă este cazul).

(5) Executantul are dreptul de a înlocui/implica noi subcontractanți în perioada de derulare a prezentului contract, cu condiția ca schimbarea să nu reprezinte o modificare substanțială a acestuia, în conformitate cu cele prevăzute expres de legislația în vigoare privind achizițiile publice.

21.3.(i) Executantul este pe deplin răspunzător faţă de Achizitorde modul în care îndeplineşte contractul.

(ii) Subcontractantul este pe deplin răspunzător faţă de Executant de modul în care îşi îndeplineşte partea sa din contract.

(iii) Executantul are dreptul de a pretinde daune-interese subcontractanţilor, dacă aceştia nu îşi îndeplinesc sau îndeplinesc necorespunzător partea lor din contract.

21.4. Executantul poate schimba oricare Subcontractant, numai dacă acesta nu şi-a îndeplinit sau și-a îndeplinit necorespunzător partea sa din contract. Schimbarea Subcontractantului nu va schimba propunerea tehnică sau financiară şi va fi notificată obligatoriu Achizitorului, pentru a solicita motivat aprobarea acestuia. Acceptul Achizitorului privind schimbarea subcontractanţilor se va face în termen de 5 zile de la data primirii notificării.

21.5. În situația prevăzută de subclauza 21.2(5), Executantul poate înlocui/implica subcontractanți în perioada de derulare a contractului, în următoarele situații:

a)  înlocuirea subcontractanților nominalizați în ofertă și ale căror activități au fost indicate în ofertă ca fiind realizate de subcontractanți;

b) declararea unor noi subcontractanți, ulterior semnării contractului, în condițiile în care serviciile/lucrările ce urmează a fi subcontractate au fost prevăzute în ofertă, fără a se indica inițial opțiunea subcontractării acestora.

c) renunțarea, retragerea subcontractanților din contract.

21.6. În vederea obținerii acordului Achizitorului, noii subcontractanți sunt obligați să prezinte:

-  o declarație pe proprie răspundere prin care îți asumă prevederile caietului de sarcini, propunerea tehnică și financiară depusă de către Executant la ofertă, pentru activitățile supuse subcontractării;

- contractele de subcontractare încheiate între Executant și noii subcontractanți ce vor cuprinde obligatoriu și fără a se limita la acestea, informații cu privire la activitățile ce urmează a fi subcontractate, datele de contact și reprezentanții legali, valoarea aferentă activității ce va face obiectul contractului, opțiunea de a fi plătiți direct de către Achizitor, dacă este cazul;
- certificatele şi alte documente necesare pentru verificarea inexistenţei unor situaţii de excludere şi a resurselor / capabilităţilor corespunzătoare părţilor de implicare în contractul de achiziţie publică care urmează a fi îndeplinit.

21.7. Dispozițiile privind înlocuirea/implicarea de noi subcontractanți nu diminuează în nicio situație răspunderea Executantului în ceea ce privește modul de îndeplinire a prezentului contract.

21.8. În vederea finalizării contractului de lucrări, Achizitorul poate solicita, în condițiile art. 221 din Legea nr. 98/2016, iar Executantul se obligă să cesioneze în favoarea Achizitorului, contractele încheiate cu subcontractanții acestuia, Executantul obligându-se totodată să introducă în contractele sale cu subcontractorii, clauze în acest sens. Într-o asemenea situație, contractul va fi continuat de subcontractanți. Dispozițiile privind cesiunea contractului de subcontractare nu diminuează în nicio situație răspunderea Executantului față de Achizitor în ceea ce privește modul de îndeplinire a contractului.

21.9 Achizitorul poate proceda la rezilierea unilaterală a contractului, fară efectuarea vreunei alte formalităţi şi fără intervenţia instanţei de judecată, în situaţia în care Executantul subcontractează / cesionează cu încălcarea prevederilor legislației în vigoare, drepturile şi obligatiile sale.
21.10 Terţul susţinător este o persoană fizică/juridică ce nu figurează ca parte a contractului de achiziţie publică, decât în măsura în care prin angajament ferm intervenit între două entităţi are drepturi sau obligaţii izvorâte din angajamentul respectiv. Angajamentul ferm reprezintă o înţelegere scrisă prin care se instituie obligaţii în sarcina părţilor semnatare şi faţă de Achizitor în cazul neîndeplinirii obligaţiilor de către Executant. 

21.11 În cazul în care Executantul este în imposibilitatea derulării contractului pentru partea de contract pentru care a primit susţinere din partea unui terţ, susţinere demonstrată printr-un angajament ferm, terţul este obligat prin actul juridic încheiat să substituie respectivul Executant pentru a duce la îndeplinire acea parte a contractului ce face obiectul respectivului angajament ferm. Prin urmare, Executantul va depune toate diligenţele pentru a implica terţul susţinător în derularea contractului, în situaţia în care va întâmpina dificultăţi în implementarea acestuia. 

22. Cesiunea

22.1. În prezentul contract este permisă cesiunea drepturilor și obligațiilor născute din acest contract, numai cu acordul prealabil scris al Achizitorului și în condițiile Legii nr. 98/2016.

22.2. Executantul are obligația de a nu transfera total sau parțial obligațiile sale asumate prin Contract, fără să obțină, în prealabil, acordul scris al Achizitorului.

22.3. Cesiunea nu va exonera Executantul de nicio responsabilitate privind garanția sau orice alte obligații asumate prin contract.

22.4. Executantul este obligat să notifice Achizitorul, cu privire la intenția de a cesiona drepturile sau obligațiile născute din acest contract. Cesiunea va produce efecte doar dacă toate părțile convin asupra acesteia.

22.5. În cazul în care drepturile și obligațiile Executantului stabilite prin acest contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, Executantul poate să cesioneze oricare dintre drepturile și obligațiile ce decurg din contract, inclusiv drepturile la plată, doar cu acceptul prealabil scris din partea Autorității Executante. În astfel de cazuri, Executantul trebuie să furnizeze Autorității Executante informații cu privire la identitatea entității căreia îi cesionează drepturile.

22.6. Orice drept sau obligație cesionat de către Executant fără o autorizare prealabilă din partea Autorității Executante nu este executoriu împotriva Autorității Executante.

22.7. În cazul transmiterii/preluării obligațiilor de către Executant, Notificarea generează inițierea novației între cele două Părți, cu condiția respectării cerințelor stabilite prin art. 221 alin. (1) lit. d) pct. (ii) din Legea nr. 98/2016, pentru:

(i) Operatorul Economic ce preia drepturile și obligațiile Executantului din acest contract, care îndeplinește criteriile de calificare stabilite inițial, respectiv în cadrul procedurii din care a rezultat prezentul contract,

(ii) prezentul contract, cu condiția ca această modificare să nu presupună alte modificări substanțiale ale contractului,

(iii) Achizitorul, dar să nu se realizeze cu scopul de a eluda aplicarea procedurilor de atribuire prevăzute de Legea nr. 98/2016. 

23. Drepturi de proprietate intelectuală

23.1. Executantul are obligaţia de a despăgubi Achizitorul împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc), legate de echipamentele, materialele, instalaţiile sau utilajele folosite pentru sau în legătuă cu prestarea serviciilor;

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea documentaţei de atribuire întocmită de către Achizitor.

23.2.(1) Executantul cesionează exclusiv Achizitorului  drepturile patrimoniale asupra documentaţiei care face obiectul prezentului contract.

(2) Drepturile patrimoniale care se cesionează exclusiv, sunt cele prevăzute la art. 13 din Legea nr. 8/1996 cu completările şi modificările ulterioare.

23.3. Cesiunea drepturilor patrimoniale se realizează pe o perioadă de 10 ani pe teritoriul României. Remuneraţia aferentă drepturilor patrimoniale cesionate este inclusă în preţul contractului, Achizitorul neavând de suportat alte costuri/cheltuieli.

23.4. Întreaga documentaţie tehnică şi economică menţionată în prezentul contract, va deveni şi rămâne în proprietatea Achizitorului; orice rezultate sau drepturi, inclusiv drepturi  de autor sau alte drepturi de proprietate intelectuală, rapoarte, diagrame, schiţe, instrucţiuni, planuri, baze de date, etc. dobândite în executarea prezentului contract, vor fi proprietatea exclusivă a Achizitorului.
24. Conflictul de interese

24.1 Executantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării contractului trebuie notificat în scris Achizitorului, fără întârziere.

24.2 Executantul se va asigura că personalul său nu se află într-o situație care ar putea genera un conflict de interese. Executantul va înlocui, imediat și fără vreo compensație din partea Achizitorului, orice membru al personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul contract.

24.3 Executantul are obligația de a respecta prevederile legale în domeniul achizițiilor publice cu privire la evitarea conflictului de interese. Executantul nu are dreptul de a angaja sau de a încheia orice alte înțelegeri direct ori indirect, în scopul îndeplinirii contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai Achizitorului sau ai furnizorului de servicii de achiziție implicați în procedura de atribuire cu care Achizitor/furnizorul de servicii de achiziție implicat în procedura de atribuire a încetat relațiile contractuale ulterior atribuirii contractului de achiziție publică, pe parcursul unei perioade de cel puțin 12 (douăsprezece) luni de la încheierea contractului, sub sancțiunea rezoluțiunii/rezilierii contractului.

25. Încetarea contractului    

25.1 Prezentul contract încetează  prin ajungere la termen sau înainte de împlinirea termenului contractual dacă  toate obligațiile stabilite în sarcina părților au fost executate.
25.2 Achizitor își rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:

(i) Executantul nu se conformează, în perioada de timp, conform notificării emise de către Achizitor, prin care i se solicită remedierea Neconformității sau executarea obligațiilor care decurg din prezentul Contract;

(ii) Executantul subcontractează părți din Contract fără a avea acordul scris al Autorității Executante;

(iii) Executantul cesionează drepturile și obligațiile sale fără acordul scris al Autorității Executante;

(iv) Executantul înlocuiește personalul/experții nominalizați fără acordul Autorității Executante;

(v) Are loc orice modificare organizațională care implică o schimbare cu privire la personalitatea juridică, natura sau controlul Executantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

(vi) Devin incidente oricare alte incapacități legale care să împiedice executarea Contractului;

(vii) Executantul eșuează în a furniza/menține/prelungi/reîntregi/completa garanțiile ori asigurările solicitate prin Contract;

(viii) în cazul în care, printr-un act normativ, se modifică interesul public al Autorității Executante în legătură cu care se furnizează Produselor care fac obiectul Contractului;

(ix) la momentul atribuirii Contractului, Executantul se afla în una dintre situațiile care ar fi determinat excluderea sa din procedura de atribuire;

(x) în situația în care Contractul nu ar fi trebuit să fie atribuit Executantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;

(xi) În cazul în care împotriva Executantului se deschide procedura falimentului;

(xii) Executantul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorității Executante;

(xiii) Valorificarea de către Achizitor a rezultatelor prezentului contract este grav compromisă ca urmare a întârzierii prestațiilor din vina Executantului.

25.3 Executantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:

(i) Achizitor a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Executantului.

(ii) Achizitornu își îndeplinește obligațiile de plată a produselor prestate de Executant, în condițiile stabilite prin prezentul Contract.

25.4  Rezoluțiunea/Rezilierea Contractului în condițiile pct. 25.2 și pct. 25.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.

25.5  Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.

25.6  În situația rezoluțiunii/rezilierii totale/parțiale din cauza neexecutării/executării parțiale de către Executant a obligațiilor contractuale, acesta va datora Autorității Executante daune-interese cu titlu de clauză penală în cuantum egal cu valoarea obligațiilor contractuale neexecutate.

25.7  În cazul în care Executantul nu transmite garanția de bună execuție în perioada specificată, contractul este rezoluționat/reziliat de drept, fără obligația de notificare sau îndeplinire a oricărei formalități de către Achizitor.

25.8  Achizitor își rezervă dreptul de a denunța unilateral contractul de lucrări, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Executantului cu cel puțin 3 zile înainte de momentul denunțării.

26. Insolvență și faliment

26.1 În cazul deschiderii unei proceduri generale de insolvență împotriva Executantului, acesta are obligația de a notifica Achizitor în termen de 3 (trei) zile de la deschiderea procedurii.

26.2 Executantul, are obligația de a prezenta Autorității Executante, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra contractului și asupra livrărilor și de a propune măsuri, acționând ca un Executant diligent.

26.3 În cazul deschiderii unei proceduri generale de insolvență împotriva unui Subcontractant, unui terț susținător sau, dacă este cazul, impotriva unui membru al asocierii( acolo unde ofertantul este o asociere), Executantul are aceleași obligații stabilite la clauzele 26.1 și 26.2 din prezentul contract.

26.4 În cazul în care Executantul intră în stare de faliment, în proces de lichidare sau se află într-o situație care produce efecte similare, Executantul este obligat să acționeze în același fel cum este stipulat la clauzele 26.1, 26.2 și 26.3 din prezentul contract.

26.5 Nicio astfel de măsură propusă conform celor stipulate la clauzele 26.2, 26.3 și 26.4 din prezentul contract, nu poate fi aplicată, dacă nu este acceptată, în scris, de Achizitor.

27. Forţa majoră

27.1 Forţa majoră este constatată de o autoritate competentă.

27.2 Forţa majoră exonerează părţile Executante de îndeplinirea obligaţiilor asumate prin prezentul contract, pe toată perioada în care aceasta acţionează.

27.3 Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

27.4 Partea Executantă care invoca forţa majoră are obligaţia de a notifica celeilalte părti, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

27.5 Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

28. Soluționarea eventualelor divergențe și a litigiilor

28.1- Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea contractului.

28.2- Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

28.3- Dacă încercarea de soluționare pe cale amiabilă eșuează sau dacă una dintre Părți nu răspunde în termen 5 zile la solicitare, oricare din Părți are dreptul de a se adresa instanțelor de judecată. 

29. Confidențialitatea informațiilor și protecția datelor cu caracter personal

29.1 Executantul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale.
29.2 Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

30. Limba care guvernează contractul

30.1 - Limba care guvernează contractul este limba română.

31. Legea aplicabilă contractului

31.1 - Contractul va fi interpretat conform legilor din România.

Părţile au înţeles să încheie azi .............. prezentul contract în două exemplare, câte unul pentru fiecare parte. 
	                               Achizitor,
 RNP ROMSILVA-Administratia

 PARCULUI NATURAL GRĂDIȘTEA    MUNCELULUI – CIOCLOVINA RA
	Executant,




Anexa 1 Grafic de plăți

	Nr. crt.
	Denumire cheltuială
	Valoare lei fără TVA

	1.2.
	Lucrări / amenajarea terenului
	

	1.3.
	Lucrări /Amenajari pentru protectia mediului si aducerea la starea initiala  
	

	4.1.

	Lucrari /cheltuieli pentru investiția de bază  constructii si instalatii:

   -infrastructura amenajare cuvete
   -panouri informare
	

	5.1.1
	Lucrari / Lucrări de construcţii aferente organizării de şantier
	

	5.1.2
	Lucrări / Cheltuieli conexe organizării şantierului
	

	5.3
	Lucrari / Cheltuieli diverse şi neprevăzute
	

	3.8.3
	Servicii / Coordonator in materie de securitate si sanatate 
	

	
	Total valoare contract lei              (fără TVA)
	


	Achizitor,

RNP ROMSILVA - Administratia

PARCULUI NATURAL GRĂDIȘTEA    MUNCELULUI – CIOCLOVINA RA
	Executant,

